open-index/open-wikipedia-markdown huggingface dataset:
Visuelt snøsyndrom

**Visuelt snøsyndrom, visuell snø,** ev. **visuelt støysyndrom (VSS)** (*Engelsk: Visual Snow Syndrome)* er en nevrologisk sykdom som rammer synssystemet, hvis hovedsymptom er vedvarende flakkende monokrome, fargede, eller transparente punkter som dekker hele synsfeltet ("visuell snø").**' Andre vanlige symptomer er [[Etterbilde|etterbilder]] (palinopsi), [[Fosfen|entoptiske fenomen]], [[lysskyhet]], og [[Tensjonshodepiner|spenningshodepine]]. Sykdomsgraden varerer mellom pasienter, fra mild til hemmende. Vanlige [[Komorbiditet|komorbiditeter]] er [[astigmatisme]] samt [[tinnitus]] og [[migrene]], som også samsvarer med en mer alvorlig sykdomspresentasjon. Hyppigheten er foreløpig ukjent, men antas som relativt sjelden (< 2%).**' Sykdomsutløsende årsaker er foreløpig uklare, men syndromet er påvist både som følge av virusinfeksjon samt traume i hode- og nakkepartiet.

Tilstanden er relativt ny, og er ikke beskrevet i medisinsk faglitteratur før i 1990. Tidligere var det tenkt at støysyndrom var en form for migrene, da symtomene til en viss grad overlapper med aura, men tilstanden er i dag beskrevet som en separat lidelse.

## Symptomer og diagnostikk
Da visuell støy i seg selv er et normalt entoptisk fenomen, er ikke tilstedeværelse av støy i seg selv tilstrekkelig for å stille syndromdiagnosen. Diagnose stilles først når støyen er observert å ha økt i styrke og vedvart i lenger enn tre måneder, samt at den følges av ytterligere entoptiske symptomer og synsforstyrrelser. 

Oftalmologiske undersøkelser samt magnetresonanstomografi (MR) er ofte normale hos pasienter, og diagnose stilles på bakgrunn av pasientintervju kombinert med nevrologisk undersøkelse som utelukker andre årsaker. Diagnosen stilles foreløpig av The International Headache Society på bakgrunn av følgende symptomer:

**A.** Vedvarende flakkende, mikroskopiske punkter (støy) som dekker hele synsfeltet og vedvarer i mer enn tre måneder;

**B.** Minst to av fire av følgende tilleggssymptomer:

* Palinopsi (etterbilder; at et synsinntrykk eller objekt vedvarer i synsfeltet etter objektet som betraktes; f.eks. lyskilder og annet med sterk kontrast, er tatt vekk)
* Økt entoptiske fenomen; minst ett av følgende: mouches volantes, ildfluer, fosfen, spontan fotopsi
* Lysskyhet 
* Nattblindhet (nyktalopi)

**C.** Symtombildet stemmer ikke overens med typisk migreneaura 

**D.** Symtombildet kan ikke forklares av en annen underliggende sykdom.

Andre vanlige symptomer er tinnitus, hodepine, vertigo, mild tremor, samt nummenhet (parestesi), mm.

## Behandling
Behandlingsmetoder for syndromet er fremdeles under utredning. Antiepileptika (herunder Lamotrigin) er forsøkt, men har hatt svært begrenset effekt. Transkraniell magnetisk stimulering (TMS) er per oktober 2022 under utredning som behandlingsmetode.

## Referanser
Maraton-VM i terrengsykling 2022

**Maraton-VM i terrengsykling 2022** ble arrangert i Haderslev i Danmark den 17. september 2022.

## Medaljevinnere

## Referanser


## Eksterne lenker
*
Walther Bros

**Walther Bros** er et norsk filmproduksjonsselskap etablert i 2019 av brødrene Martin A. Walther og Finn Walther. Selskapet produserer dokumentarfilm, kortfilm og podkast for et norsk og internasjonalt publikum.

Brødrene er begge utdannet dokumentarfilm-regissører fra Høyskolen i Lillehammer.

Siden selskapet ble etablert har brødrenes produksjonsselskap produsert fire prisvinnende dokumentarfilmer og én podkast. Deres første helaftens dokumentarfilm *[https://www.imdb.com/title/tt10147370/?ref_=fn_al_tt_1 Pet Farm]* (Walther Bros 2024) ble kåret til årets norske dokumentarfilm 2024 ved Bergen internasjonale filmfestival.

Dokumentaren *Skyggen har også farge* (2020) ble kåret til årets reportasje web-TV ved Årets mediepriser 2020. Dokumentaren *Hytteforbud* (2020) (engelsk tittel: *Cabin Ban*) har vunnet tre førstepriser på festivaler utenfor Norge. Dokumentaren *Psyklisten* mottok Ildflugeprisen for beste korte/mellomlange dokumentar under Den Norske Dokumentarfilmfestivalen 2022.

## Produksjoner

* 2019: *Togrøvere* (dokumentarfilm og podkast samprodusert med Spætt Film)
* 2020: *Hytteforbud*
* 2020: *Psyklisten*
* 2020: *Skyggen har også farge*
* 2024: *Pet Farm*

## Referanser


## Eksterne lenker

* Hjemmeside. Besøkt 31. oktober 2022.
* Om Walther Bros AS i filmdatabasen IMDb. Besøkt 31. oktober 2022.
* Walther Bros' kanal på plattformen Vimeo. Besøkt 31. oktober 2022.
Coyoteros!

***Coyoteros!*** er en norsk roman, utgitt som bok nummer 25 i den 83 bind store serien om western-helten og US-marshalen Morgan Kane. Boka ble lansert i 1969, skrevet av forfatteren Kjell Hallbing under pseudonymet Louis Masterson, utgitt på forlaget Bladkompaniet.

Boka kom ut i forlagets pocketserie Stjernebøkene, som Stjerne-bok nr. 385 og kostet tre kroner og femti øre.

*Coyoteros!* er en indianer og hvit-bok, der Hallbing bringer oss inn i San Carlos-reservatet i Arizona. I reservatet er apachekrigerne nå er redusert til sankere og jordbrukere. En voldtekt av en indianerjente, smuglerbrennevin og arme apachebarn er opptakten i boka. Kane må finne ut hvor brennevin og apachebarn er på vei, og viser underveis barnekjære sider og anlegg for omsorg i møtet med den lille apachepiken Bianca. Spor etter den som står bak udåden fører like lukt inn i de hvites Fort Benson, og Kane må til for å finne ut hva kjeltringene og El Coyotéro har fore. Kane dreper revolvermennene og/eller skurkene Georg Gallagher og Dan Yarnell og en sheriff og noen andre, i alt 17. Til gjengjeld ligger han bare med to, Liliana Shearer og Miranda Zalazar.

## Mottagelsen av boka
*Coyoteros!* kom ut før Kane-serien var blitt den store salgsuksessen, da bøkene fortsatt ble utgitt i nokså normale pocket-opplag på 12-16000. I 1969 merket imidlertid forlaget en økende etterspørsel, og da Kane-serien for alvor slo an i 1970 måtte *Coyoteros!* de nærmeste årene trykkes i stadig nye opplag... Mens den fortsatt ble utgitt i Bladkompaniets opprinnelige pocket-serie kom boka i minst fire opplag. I tillegg ble den solgt i hardcover-versjon da Bladkompaniet i årene 1972-1974 lanserte serien i innbundet utgave, med to bøker i hvert bind.

Og utgivelsene var ikke begrenset til Norge. Boka kom i Sverige i 1973 på B. Wahlströms Bokförlag som *Dödens gräns*. 
I 1974 kom den i England på Corgi Books som * Coyoteros*, samme året i Danmark på Winther som *Coyotéros* I 1975 kom den i Finland på Otava som *Coyoteros!*. Også Island fikk sin utgave: *Coyoteros!*.

## Senere utgivelser
Da Bladkompaniet i 1991 ga ut serien på nytt besluttet de å publisere bøkene i kronologisk rekkefølge, der man begynte med Kanes fødsel og sluttet med *[[Den siste jakten]]*. Nå havnet *Coyoteros!* i et dobbeltbind, i bok nr. 21, sammen med *[[Helvete under null]]*. Da Bladkompaniet/Schibstedforlagene i årene 2002–2008 gjenutga bøkene i dobbelt-pocket kom *Coyoteros!* i 2004 som bok 39 i bind 39–40. 

Etter at Aller forlag i 2008 tok over rettighetene kom bøkene fra 2009 enkeltvis, fortsatt i kronologisk rekkefølge, men med noen justeringer. Nå kom boka i 2012 som bok nr. 40 i serien, en utgivelse som i 2014 ble lansert som lydbok av Norsk lyd- og blindeskriftbibliotek, innlest av Jan Olav Simonsen. Aller hadde imidlertid endret litt på tittelen - utropstegnet manglet.

Plasseringen som bok 40 i serien og det manglende utropstegnet er ført videre i senere utgivelser, som i Cappelen Damms lydbokversjon fra 2020, lest inn av Torgeir Reiten.

## Referanser


## Kilder
* Atle Nielsen, Kjell Jørgen Holbye m. fl.: *Den store boka om Morgan Kane*, Aller forlag 2014, side 148–149.
Aleksandr Sjatravka

**Aleksandr («Sasja») Ivanovitsj Sjatravka** (født 6. oktober 1950 i Asjkhabad) (russisk: Александр Шатравка; engelsk transkripsjon: *Alexander (Sasha) Shatravka*) er en sovjetiskfødt amerikansk fredsaktivist og tidligere sovjetisk dissident, bosatt i USA siden 1986. Han er kjent for sitt forsøk på å flykte fra Sovjetunionen som 24-åring ved å krysse grensen til Finland i 1974 og som tidligere politisk fange i Sovjetunionen. Han tilbragte ni år i sovjetiske Gulagleire og som politisk fange i psykiatriske sykehus, fra 1974 til 1979 og fra 1982 til 1986. I 1983 ble han dømt til tre års fangenskap for å dele ut en oppfordring om universell avskaffelse av atomvåpen. Han slapp fri i 1986, i tide for glasnost og perestrojka. Han klarte til slutt å komme seg til vesten, og vitnet om politisk misbruk av psykiatri i Sovjetunionen for Commission on Security and Cooperation in Europe i USA. Han har bodd i USA siden 1986, og ble amerikansk statsborger i 1992. Selvbiografien *Escape from Paradise* ble utgitt på russisk i 2010 og på engelsk i 2019.

## Bibliografi
*
*

## Referanser
Jean-Hugues Anglade

**Maurice Barrier** (født 29. juli 1955 i Thouars i departementet Deux-Sèvres i Frankrike er en fransk regissør, manusforfatter og skuespiller.

## Filmografi (utvalg)
* 1983 – *[[Den sårede mannen]]*
* 1984 – *[[Farlig trekk]]*
* 1986 – *[[Betty Blue – 37,2 om morgenen ]]*
* 1990 – *[[Nikita (film)|Nikita]]*
* 1993 – *[[Oppdrag i Paris]]*
* 1994 – *[[Dronning Margot (film)|Dronning Margot]]*
* 1995 – *[[Vennskap og kjærlighet]]*
* 1996 – *[[Skjebnesvanger tiltrekning]]*
* 1996 – *[[Maximum Risk]]*
* 2002 – *[[The Sopranos]]* (TV)
* 2002 – *[[Den beste dagen i mitt liv]]*
* 2013 – *[[Tid for mord]]*

## Referanser


## Eksterne lenker
*
Lisa Kreuzer

**Lisa Kreuzer** (født 1945) er en tysk skuespiller.

## Filmografi (utvalg)
* 1974 – *[[Alice i byene]]*
* 1975 – *[[Falsk bevegelse]]*
* 1977 – *[[Med døden som innsats]]*
* 1983 – *[[Den sårede mannen]]*
* 2013 – *[[Den femte statsmakt (film)|Den femte statsmakt]]*

## Referanser


## Eksterne lenker
*
I Want to Eat Your Pancreas (film)

***I Want to Eat Your Pancreas*** er en japansk animasjonsfilm. Den kom ut i 2018 og er basert på lettromanen *[[I Want to Eat Your Pancreas]]* av Yoru Sumino. Den ble animert av Studio VOLN og gitt ut av Aniplex med Shinichiro Ushijima som regissør.

Filmen ble først forhåndsvist i Tokyo 24. juli 2018, og kom ut på kino i Japan 1. september. Den tjente inn 107 millioner yen i løpet av den første uken etter den kom ut i Japan. Under Sitges Film Festival i Spania i september 2018 ble filmen nominert til beste animerte film. Under Scotland Loves Anime-festivalen i oktober 2018 vant filmen publikumsprisen.

## Handling
Filmen handler om Haruki Shiga, en tenåringsgutt uten venner, som finner en liten notatbok som tilhører, Sakura Yamauchi. Når han gir den tilbake til henne, forteller hun han at hun har bukspyttkjertelkreft, men Haruki bryr seg ikke stort. Denne reaksjonen gjør at Sakura begynner å følge han rundt og prøver på bli venn med han. De utvikler etter hvert et forhold, hvilket gjør Kyoko, Sakuras bestevenninne, sjalu, men hun vet ikke at Sakura har kreft. Etter å ha dratt på tur sammen, blir Sakura mye sykere og legges inn på sykehus. Dagen etter hun blir lagt inn sniker hun seg ut av sykehuset for å se på fyrverkeriet sammen med Haruki.

Etter hvert utskrives hun fra sykehuset. For å feire dette, planlegger de å møtes på den første kafeen de dro sammen til. Sakura dukker ikke opp, og når Haruki kommer hjem igjen, finner han ut av at dette er fordi Sakura har dødd. På vei til kafeen ble hun knivstukket av en fremmed. Haruki blir knust og drar ikke til begravelsen hennes. Når Haruki til slutt klarer å akseptere at hun har dødd, drar hun hjem til Sakura og møter moren hennes. Hun gir han dagboken hennes og leser gjennom det siste hun hadde skrevet om han og ser det for seg som et siste møte med henne.

Etter å ha lest dagboken, tar Haruki kontakt med Kyoko. Han viser henne dagboken til Sakura, hvorpå Kyoko blir sint for at Haruki ikke fortalte henne sannheten og løper vekk. Haruki følger etter. Til tross for Kyokos negative reaksjon, håper han at de til slutt kan bli venner, noe Sakura ønsket. Ett år senere besøker de graven til Sakura sammen som venner.

### Rolleliste

## Referanser




## Eksterne lenker

* 
*
The Hundredth Chance

***The Hundredth Chance*** er en britisk stum romantisk dramafilm fra 1920 regissert av Maurice Elvey. Filmen er basert på en roman fra 1917 av Ethel M. Dell.

## Skuespillere
* Dennis Neilson-Terry som Lord Saltash
* Mary Glynne som Maud Brian
* Eille Norwood som Dr. Jonathon Capper
* Sydney Seaward som Jack Bolton
* Teddy Arundell som Giles Sheppard
* Patrick Key som Bunny Brian
* Carmita Lascelles som Mrs. Sheppard

## Referanser


## Eksterne lenker
*
The Husband Hunter (britisk stumfilm)

***The Husband Hunter*** er en britisk stum dramakomedie fra 1920 regissert av Fred W. Durrant. Filmen er basert på en roman av Olivia Roy.

## Rollebesetning
* C. M. Hallard som Sir Robert Chester
* Madge Titheradge som Lalage Penrose
* Tom Reynolds som James Ogilvy
* Minna Grey som Joanna Marsh
* Reginald Dane som Lord Bayard

## Referanser


## Eksterne lenker
*
The Husband Hunter (amerikansk stumfilm)

***The Husband Hunter*** er en amerikansk stum drama-komedie fra 1920, regissert av Howard M. Mitchell og med Eileen Percy i hovedrollen. Filmen er basert på en novelle av F. Scott Fitzgerald som ble publisert i *[[The Saturday Evening Post]]*  i 1920.

## Handling
Den velstående Myra Hastings fanger sitt siste offer, Kent Whitney, sønnen til en olje-millionær. Men Bob Harkness, en av hennes avviste friere, advarer Kent om Myras flørtende og uanstendige natur. Sammen legger de en plan, i håp om å lære henne en lekse. Kent inviterer Myra hjem for å møte familien hans, og hun forventer å finne en atmosfære av eleganse og raffinement. I stedet blir hun blant annet møtt av Kents eksentriske far, som fornærmer henne med grove vitser.

Etter å ha oppdaget at hele kvelden var ment som en narrestrek, bestemmer Myra seg for å gjengjelde dette. Hun ansetter en falsk pastor, og later som hun gifter seg med Kent. Men hun forlater ham kort tid senere, og etterlater seg en melding som forklarer at hele bryllupsseremonien deres var en farse. Men Kent følger etter Myra, og overtaler henne om at et ekte ekteskap mellom dem er på sin plass.

## Skuespillere
* Eileen Percy som Myra Hastings
* Emory Johnson som Kent Whitney
* Jane Miller som Lilah Elkins
* Evans Kirk som Bob Harkness
* Edward McWade som Charles Mack
* John Steppling som Kelly
* Harry Dunkinson som Arthur Elkins

## Referanser


## Eksterne lenker

* 

*
Hypnose (stumfilm fra 1920)

***Hypnose*** (også kjent som: *Sklaven fremden Willens*) er en tysk stumfilm fra 1920, regissert av Richard Eichberg og med Bela Lugosi i en av de ledende rollene.

## Handling
Professor Mors har bygget seg opp et renommé som hypnotisør. Han fatter interesse for den svært unge Claire Raven, som kommer fra en god familie med mange penger.

## Skuespillere
* Lee Parry som Claire Raven
* Béla Lugosi som professor Mors, hypnotisøren
* Gertrud de Lalsky
* Karl Halden som Wolf Woerner
* Marga Köhler som fru Steffens, hypnotisørens mor
* Violetta Napierska som Eva Hain
* Rudolf Klein-Rhoden som Jack Weller
* Emil Rameau som Peter Hain
* Jenny Höhne som fru Moran
* Gustav Birkholz som Holbein

## Referanser


## Eksterne lenker
*
Idols of Clay

***Idols of Clay*** er en amerikansk drama-stumfilm fra 1920, regissert av George Fitzmaurice og med Mae Murray og David Powell.

## Handling
Faith Merrill bor i Sørishavet hvor hun har blitt oppdratt av faren Jim, en perle-smuglende eneboer. Men Faith møter Dion Holme, en skulptør som hadde forlatt England etter en kjærlighetsaffære med Lady Cray. Under Faiths innflytelse begynner Dion å produsere skulpturer igjen og vender tilbake til England, uvitende om Faiths kjærlighet til ham. Etter farens død følger Faith etter Dion til London, hvor han har blitt en berømt billedhugger.

Lady Cray, veldig misunnelig på Faiths ungdom og skjønnhet, finner på en plan for å ødelegge den unge kvinnen ved å introdusere henne for narkotika. Men etter at Lady Cray har begått selvmord, flykter Faith, redd for at hun skal bli mistenkt for drap. I mellomtiden, oppdager Dion at han virkelig elsker henne.

## Skuespillere
* Mae Murray - Faith Merrill
* David Powell - Dion Holme
* Dorothy Cumming - Lady Cray
* George Fawcett - Jim Merrill
* Leslie King - Blinky
* Richard Wangermann - Gamle mester
* Claude King - Dr. Herbert

## Referanser


## Eksterne lenker

* 

*
Oh, var jeg konge!

***Oh, var jeg konge!*** (originaltittel: *If I Were King*) er en amerikansk stum historisk dramafilm fra 1920, regissert av J. Gordon Edwards og med William Farnum i hovedrollen. Filmen er basert på et skuespill og en roman fra 1901 av Justin Huntly McCarthy. Dette er den første filmatiseringen.

## Handling
Handlingen er lagt til Ludvig den 11tes tid. Kongen er likeglad om Frankrike, men Hans myndling Katharina gjør alt for at berge landet. Den berømte poeten og vagabond-kjeltringen François Villon får via en rekke merkelige omstendigheter muligheten til å kontrollere hele Frankrike i en uke.

## Skuespillere
* William Farnum som François Villon
* Betty Ross Clarke som Katherine
* Fritz Leiber som Louis XI
* Walter Law som Thibault
* Henry Carvill som Triestan
* Claude Payton som Montigney
* V.V. Clogg som Toison D'Or
* Harold Clairmont som Noel
* Renita Johnson som Huguette
* Kathryn Chase som Elizabeth

## Bildegalleri

Fil:If I Were King (1920) - 1.jpg|alt=
Fil:If I Were King (1920) - 5.jpg|alt=
Fil:If I Were King (1920) - 2.jpg|alt=
Fil:If I Were King (1920) - 3.jpg|alt=
Fil:If I Were King (1920) - 4.jpg|alt=
Fil:If I Were King (1920) - 6.jpg|alt=
Fil:William Farnum in If I Were King by J Gordon Edwards 2 Film Daily 1920.png|alt=
Fil:If I Were King 1920 film poster.jpg|alt=


## Referanser


## Eksterne lenker
*
’If Only’ Jim

***'If Only' Jim*** er en amerikansk stumfilm-western fra 1921, regissert av Jacques Jaccard og med Harry Carey i hovedrollen. Filmen er basert på en roman fra 1904 av Philip Verrill Mighel.

## Handling

Gruve-arbeider Jim Golden er forelsket i Miss Dot, men han har også et rykte på seg for å være litt for lat og skifteløs. En dag oppdager Jim en baby som var blitt forlatt av en gruppe lokale indianere, og han adopterer barnet.

Kort tid senere oppdager Jim endelig gull. Men Parky, en lokal tyv og svindler, oppdager at Jim endelig har slått gull, og planlegger å narre Jim ut av alle de verdifulle kravene, og han planlegger å kidnappe Miss Dot i samme slengen.

## Skuespillere
* Harry Carey som Jim Golden
* Carol Holloway som Miss Dot Dennihan
* Ruth Royce som Miss Richards
* Duke R. Lee som Keno
* Roy Coulson som Henry
* Charles Brinley som Parky
* George Bunny som Johnny
* Joseph Hazelton som Bill Bones
* Minnie Devereaux som Squaw

## Referanser


## Eksterne lenker
*
In Folly’s Trail

***In Folly's Trail*** er en amerikansk drama-stumfilm fra 1920, regissert av Rollin S. Sturgeon og med Carmel Myers i hovedrollen. Filmen er basert på en historie av Katherine Leiser Robbins som ble publisert i magasinet *Snappy Stories* i 1920.

## Handling
Charles Howard, en ung artist, som blir overtalt av en venn til å delta på en helgefest - planlagt av en millionær ved navn Max Goldberg. På dette arrangementet blir han med på forseggjorte middager, maskerade-danser og lignende. Han møter en sangerinne ved navn Lita O' Farrell, en venn av Goldberg. Verten for anledningen elsker Lita, men hun er usikker på om hun i det hele tatt respekterer ham.

Lita blir snart romantisk tiltrukket av Howard, og han gjengjelder disse følelsene. Selv om begge er tvilende, bestemmer de seg snart for å gifte seg med hverandre. Men de krangler ofte, og hun tilbyr ham en mulighet til skilsmisse ved å gå tilbake til Goldberg. Den misunnelige Howard følger etter dem, og truer med å drepe Goldberg.

## Skuespillere
* Carmel Myers som Lita O'Farrell
* Thomas Holding som Charles Howard
* Arthur Clayton som Ronnie
* George B. Williams som Max Goldberg
* Viola Lind som Mavis
* W.H. Bainbridge som Houston
* Beth Ivins som Pattie Houston

## Referanser


## Eksterne lenker

* 

*
Michael Heiss

**Michael Heiss** (opprinnelig tysk stavemåte **Michael Heiß**; født 12. april 1818 i Pfahldorf nær Eichstätt i kongedømmet Bayern; død 26. mars 1890 i La Crosse i Wisconsin i USA) var en tysk-amerikansk katolsk prelat og erkebiskop av Milwaukee.
## Liv og virke
### Prest
Michael Heiß ble presteviet den 18. oktober 1840 i München for det amerikanske bispedømmet Bardstown. Ordinerende biskop var Karl August von Reisach av Eichstätt i Bayern. På grunn av hans lave alder måtte det innhentes aldersdispensasjon fra pave Gregor XVI. 

Etter en tid som kapellan i Raitenbuch og etterpå i  Pleinfeld  reiste han i desember 1842 til USA. Der ble han sogneprest i Covington i Kentucky.

I  1844 kom han som sekretær til biskop John Henni til erkebispedømmet Milwaukee. Han bygde *Old St. Mary's*-kirken, og ble denne menighetens sjelesørger. I 1856 gav biskop Henni i oppdrag å bygge opp presteseminaret *Saint Francis*, som han så ledet i de tolv påfølgende år.
### Biskop av La Crosse
Den 3. mars 1868 utnevnte pave Pius IX han til første biskop ab de på samme dag opprettede bispedømmet La Crosse vest i delstaten Wisconsin. Han ble bispeviet av biskop Henni den 6. september samme år. Medkonsekreernde var koadjutorbiskopen av Detroit, Peter Paul Lefevère, og biskopen av Saint Paul og Minneapolis, Thomas Langdon Grace.

Biskop Heiß deltyok på Første vatikankonsil i Roma.
### Erkebiskop av Milwaukee
Pave Leo XIII utnevnte ham den 9. april 1880 til koadjutorerkebiskop av Milwaukee og til titulærerkebiskop av *Hadrianopolis in Haemimonto*. Etter at erkebiskop John Henni døde den  7. september 1881, etterfulgte han ham som erkebiskop av Milwaukee.

Heiß sørget for stabil finansiering av erkebispedømmet, ved blant annet å innføre en menighetsskatt. Han formidlet ved kontroversene mellom tysktalende og engelsktalende katolikker, og sørget for forsterket engelskundervisning i bispedømmets menighetsskoler.

Etter eget ønske ble han bisatt i Saint Francis-seminarets kapell i St. Francis, en forstad til Milwaukee.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Gasparo Carpegna (1625-1714) *1670
* Kardinal Fabrizio Paolucci (1651-1726) *1685
* Kardinal Francesco Barberini den yngre (1662-1738) *1721
* Kardinal Marcello Lante Montefeltro Della Rovere (1695-1773) *1732
* Biskop Charles Walmesley (1722-1797) *1756
* Erkebiskop John Carroll (1735-1815) *1790
* Biskop Benedict Joseph Flaget, P.S.S. (1763-1850) *1810
* Erkebiskop James Whitfield (1770-1834) *1828 
* Biskop John Baptist Purcell (1800-1883) *1833
* Erkebiskop John Martin Henni (1805-1881) *1844
* Erkebiskop *Michel Heiss* (1818-1890) *1868

## Referanser
Bardstown

**Bardstown** er en småby i Nelson County i delstaten Kentucky i USA. Den er Kentuckys nest eldste by. I 2000 hadde byen 10&nbsp;374 innbyggere. Den har ifølge United States Census Bureau et areal på 18,7 km². Bardstown er administrativt sete (*county seat*) i Nelson County, og ligger i periferien av den såkalte *[[Bluegrass Region]]*.

## Navn
Før byen ble hetende Bardstown var den kalt **Baird's Town**, **Beardstown** eller **Beards Town**.

## Historie
De første hvite bosettere slo seg ned i området i 1770 og kalte det *Salem*. I 1780 fikk David Bard 100 acre land fra guvernøren av Virginia Patrick Henry og begynte å etablere en by på stedet. Flere nybyggere som flommet gjennom Blue Ridge Mountains fra Maryland, Virginia og Pennsylvania kjøpte land av Bard. I 1788 ble byen formelt grunnlagt. Med 216 innbyggere var Bardstown i 1790 tredje største by i Kentucky.

Det moderne Bardstown har mer enn 200 bygninger oppført på National Register of Historic Places. Det historiske bysentrum domineres av Nelson County Courthouse. Basilica of St. Joseph Proto-Cathedral – den første katolske katedral i USA vestenfor Appalachene, er også på listen.

Bispedømmet Bardstown ble etablert den 8. februar 1808 for alle katolikker mellom Appalachene og Mississippi River. Bispedømmet ble utskilt fra bispedømmet Baltimore, opprettet i 1789 - samtidig ble Boston, New York og Philadelphia utskilt. I 1841 ble Bardstown-bispestolen flyttet til Louisville litt lenger mot nord i Kentucky.  

Det moderne Bardstown er fremfor alt en turistby. Produksjonen av bourbon er viktig i området og de fem destillerier i byen tilbyr omvisninger. Bardstown er den årlige *Bourbon Festival* som arrangeres hver september. Byen kalles «The Bourbon Capital of the World» av *Bardstown Tourism Commission* og *Kentucky Bourbon Festival*s organisatorer har registrert denne betegnelsen som varemerke. Whiskeydestillerier i Bardstown er med på *[[Kentucky Bourbon Trail]]*s liste.  

I Bardstown er også Old Talbott Tavern, en restaurant og bar med orginalt utseende som fra 1799, og My Old Kentucky Home State Park. Bygningen *Federal Hill*, som ligger i denne statsparken, er den som Kentuckys delstatssang *[[My Old Kentucky Home]]* var inspirert av.

## Referanser


## Eksterne lenker
*
The Idol Dancer

***The Idol Dancer*** er en amerikansk stum romantisk dramafilm fra 1920, regissert av D. W. Griffith og med Richard Barthelmess og Clarine Seymour i hovedrollene (hennes siste filmrolle). Filmen er basert på en historie skrevet av Gordon Young.

## Handling
En religiøs ildsjel og nevøen hans havner på en øde øy, sammen med en alkoholisert loffer og en innfødt danser. Etterhvert oppstår det en kamp for å se hvem som kommer til å «sivilisere» hvem.

## Skuespillere
* Richard Barthelmess som Dan McGuire
* Clarine Seymour som Mary
* Creighton Hale som Walter Kincaid
* George MacQuarrie som Franklyn Blythe
* Kate Bruce som Mrs. Blythe
* Porter Strong som Reverend Peter
* Anders Randolf som Donald Blythe
* Walter James som Wando
* Thomas Carr som Donald Blythe
* Herbert Sutch som Thomas
* Adolph Lestina
* Ben Grauer
* Walter Kolomoku
* Florence Short som Pansy

## Bildegalleri

Fil:"The Idol Dancer" (1920) .webm|Filmen på nett
Fil:Clarine Seymour The Idol Dancer 2.jpg|alt=
Fil:The Idol Dancer (1920) - 9.jpg|alt=
Fil:The Idol Dancer - Lobby card - C - 1920.jpg|alt=
Fil:The Idol Dancer - Lobby card - B - 1920.jpg|alt=
Fil:The Idol Dancer - Lobby card - E - 1920.jpg|alt=
Fil:The Idol Dancer - Lobby card - D - 1920.jpg|alt=
Fil:The Idol Dancer (1920) - 8.jpg|alt=
Fil:The Idol Dancer (1920) - 7.jpg|alt=
Fil:The Idol Dancer (1920) - 11.jpg|alt=
Fil:The Idol Dancer - Lobby card - A - 1920.jpg|alt=
Fil:Sheet music cover - RAINBOW ISLE (1920).jpg|alt=


## Referanser


## Eksterne lenker

* 

*
Grorud Idrettslag i 2022

**[[Grorud Idrettslag]]** spilte i 2022-sesongen sin 3. sesong på rad i OBOS-ligaen, på nivå to i norsk fotball. Grorud kom fra en 13.-plass i OBOS-ligaen 2021. Johan Gjønnes Nilsen fikk sparken som hovedtrener 24. august 2022. Jonas Rygg tok over som hovedtrener 25. august. 

## Tropp

## Støtteapparat

## Overganger

### Vinter

**Inn:**

**Ut:** 

### Sommer

**Inn:**

**Ut:** 

## Treningskamper

## OBOS-ligaen

### Terminliste

## Norgesmesterskapet 2022-23

## Individuell statistikk

## Grorud 2

### Tabell

## Referanser
Bluegrass (region)

**Bluegrass** er en region i østre USA, hovedsakelig i det nordlige Kentucky men delvis også i sørlige Ohio. Lexington kan betraktes som et asntrum i området, der også blant annet Louisville og Cincinnati inngår. 

Den indre Bluegrassregionen (*The Inner Blugrass Region*) består av følgende ''counties'', alle i Kentucky: Franklin, Scott, Harrison, Woodford, Fayette, Bourbon og Jessamine.

Navnet Bluegrass kommer av at det i området er meget «blugrass» (latin: *poa pratensis*, som med den kalkrike grunnen utgjorde et godt fór egnet for hesteoppdrett. Bluegrass har derfor et stort antall svært velstående hesteavlsgårder som eksporterer fullblodshester til hele verden.

## Se også
* Bluegrass som musikkretning
Marius Lien

**Marius Lien** er navnet til flere personer:

* Marius Lien (fotballdommer) – en norsk fotballdommer.
* Marius Lien (journalist) – en norsk lærer, religionshistoriker, skribent og journalist.
* Marius Lien (musiker) – en norsk musiker sanger og låtskriver
Julija Musakovska

**Julija Jurijivna Musakovska** (ukrainsk: Юлія Юріївна Мусаковська) er en ukrainsk poet fra Lviv. Hun ble født i 1982 i Lviv. Hun er forfatter og oversetter og har gitt ut fem diktsamlinger. Den siste, "Frihetens Gud",  ble gitt ut i 2021 med forlaget Old Lion Publishing House. Diktene hennes er blitt oversatt til engelsk, tysk, norsk, polsk, spansk, hebraisk og en rekke andre språk. De norske oversettelsene er utført av Marina Hobbel. Musakovska snakker også svensk. Hun er medlem av PEN Ukraine og har oversatt mange svenske forfattere til ukrainsk, deriblant Thomas Tranströmer og Karin Boye.

Diktene hennes ble publisert på Deichman i et prosjekt støttet av FrittOrd. Hennes dikt er også tilgjengelig på norsk med leser Lena Jørgensen
Den amerikanske historikeren Timothy Snyder oversatte et av diktene hennes til engelsk for å bruke det i en av forelesningene sine ved Yale. Julia Musakovska deltok i den internasjonal poesifestival i Oslo i november 2022. I 2023 var hun gjest på Norsk Litteraturfestival på Lillehammer. Hun er også bidragsyter i den boken "State of War".

## Utmerkelser

Premie fra poesifestival DICTUM Step 2014 

2010 ІІ  Smoloskyp (2010)

## Referanser
Jacob Thorkelson

**Jacob Thorkelson** (1876–1945) var en norsk-amerikansk politiker. Han var fra 1939 til 1941 innvalgt i Representantenes hus i den amerikanske Kongressen. Han tilhørte Det republikanske parti.

## Liv og virke
Han vokste opp i en sjømannsfamilie i Egersund i Rogaland. Han drog selv til sjøs som ung, og i 1892 utvandret han til Amerika og gikk sjømannsskole der.  Han ble amerikansk statsborger i 1900.

Han seilte mange år i utenriksfart som både navigatør og styrmann. Under den spansk-amerikanske krigen tjenestegjorde han i flåtereserven i Norfolk.

Han utdannet seg så til lege ved University of Maryland i Baltimore. I 1913 flyttet han til det vestre Montana. Ved siden av legeyrket var han med på flere forretningsforetak, som et plakatfirma og en nudistkoloni.

### Politisk arbeid
I 1938 vant Thorkelson en bitter kongressvalgkamp mot den sittende kongressmannen Jerry J. O'Connell, som tilhørte venstresiden i Det demokratiske parti. Valgkampen ble i det hele tatt preget av mange personangrep. Thorkelson fremstilte seg selv som «en landsens doktor som var uroet over Amerikas politiske, økonomiske og moralske forfall». Han kritiserte New Deal-politikken og mente at folket ble ført bak lyset.

Thorkelson var en glødende antikommunist og amerikansk isolasjonist. Som kongressmann kom han til å videreformidle nazistisk propaganda og kritisere USAs politikk overfor aksemaktene. Han tok sjelden ordet i Kongressen, men brukte Kongressens protokoll til å utbre sine synspunkter. Ikke minst la han for dagen mange antisemittiske forestillinger, og han ville nekte jødiske flyktninger fra Europa adgang til USA.

I 1940 tapte Thorkelson mot Jeannette Rankin i det republikanske primærvalget. Han prøvde seg senere i primærvalgene som guvernør og senator i 1942 og 1944, men var sjanseløs.

## Referanser
TØFL

**TØFL** er et norsk band fra Stavanger som ble etablert i 2015 under navnet Flake.

## Karriere

### 2015–2021
Hans Markus Riisdal, Thomas Campe Pettersen, Tobias Lidegran og Mathias Eeg startet bandet i 2015 da de gikk på musikklinja på videregående skole sammen. I begynnelsen kalte de seg Flake. De ga ut debut-EP-en *Eg ska* i april 2018. Sangen «Tunneler» var Ukas Urørt på NRK P3 i oktober 2018.

Bandet fikk NOPA-stipendet i 2019.

### 2022–2023
De ga ut sitt debutalbum *Eg fins, WTF!?* i september 2022. 15. oktober samme år holdt bandet en utsolgt konsert på Rockefeller i Oslo. De erstattet Lewis Capaldi som gjest hos Lindmo 28. oktober.

Sommeren 2023 spilte bandet på flere festivaler, blant annet OverOslo og Utopia. I samarbeid med House of Yarn designet medlemmene sin egen strikkekolleksjon til FESTivalstrikk 2023.

## Medlemmer
Bandet består (per 2023) av følgende medlemmer: 
* Hans Markus Riisdal – vokal
* Thomas Campe Pettersen – gitar
* Tobias Lidegran – bass
* Mathias Eeg – trommer

## Referanser
Kvarv

**Kvarv** (lulesamisk: *Svárbbe* eller *Kvarvva*) er ei bygd i Sørfold kommune i Nordland. E6 passerer Kvarv mellom Gyltviktunnelen og Aspfjordtunnelen. Lokale veier går vis-a-vis E6 langs Kvarv, fra Øvre-Kvarv til Ner-Kvarv og videre til Gyltvik der veien igjen møter E6.
Marius Lien (fotballdommer)

**Marius Lien** (født 7. november 1994) er en norsk fotballdommer. Lien begynte sin dommerkarriere i 2010 og representerer fra og med 2019 Fossum Idrettsforening. Han debuterte som dommer i 2. divisjon da han var 17 år, og dømte kamper der i fem år før han begynte å dømme kamper i 1. divisjon.

Fra og med 2022-sesongen dømmer Lien kamper i Eliteserien, og ble med det den første hoveddommeren i Eliteserien fra Telemark siden 2016.

Han ble kåret til årets dommer i Agder for sesongene 2012, 2014 og 2017.

## Referanser


## Eksterne lenker
* 
*  Norsk internasjonals fotballstatistikk om Marius Lien.
Maks gass

***Maks gass*** er en norsk TV-serie for barn som hadde premiere høsten 2022 på NRK.

Serien følger programleder Morten Strand og hunden Saft på motorsykkeltur gjennom hele Norge for å møte barn som driver med motorsport. Hver episode handler om en ny motorsport. I sesong 1 prøver Morten scootercross, quad, trail, dragrace, cross sykkel, jetski, minimoto og crosskart. Programmet er etter en idé av programleder Morten Strand.

Serien ble nominert i klassen beste barne- og ungdomsprogram foran Gullruten 2023.

## Episoder

## Referanser


## Eksterne lenker
*
Energiteknikk

***Energiteknikk*** (tidligere *Elektro*) er et tidsskrift om energibransjen som ble etablert i 1888, og som utgis av ElektroMedia AS.  

 

Tidsskriftet distribueres på papir til alle abonnenter og kommer per 2022 ut med 7 utgaver i året. Alle sakene i bladet finnes også digitalt på hjemmesiden.

Tidsskriftet ble startet i 1888 som *Elektro* og omhandler tekniske og teknologiske saker i området norsk energiforsyning, med produksjon og distribusjon av elektrisk kraft. Småkraftverksdrift er en viktig stoffområde for bladet.

Redaktør for bladet per 2022 er Øyvind Lie. ElektroMedia AS har 2 ansatte per 2022.

## Referanser


## Eksterne lenker
* 
*
Nordisk Østforum

***Nordisk Østforum*** (**NØF**) er et vitenskapelig tidsskrift som fokuserer på politisk, økonomisk og kulturell utvikling i Øst-Europa, Russland, det postsovjetiske området og Balkan. Tidsskriftet ble etablert i 1986, og utgis av Cappelen Damm i samarbeid med Norsk utenrikspolitisk institutt (NUPI). Ansvarlig redaktør (per 2022) er Natalia Moen-Larsen, som er ansatt i NUPI.

## Referanser
Størk Hansen

** Hans Størk Lyhton Hansen ** (1865–1940) var gårdbruker og sildenot-eier i Bjugn i Trøndelag og ordfører i Bjugn kommune i årene 1916–1922. Han tiltrådte som ordfører etter at sittende ordfører Johan G. Haugen døde i vervet. Hansen ble gjenvalgt to ganger. I oppslagsverket *Norges bebyggelse* omtales han som «mangeårig ordfører og bondepolitiker, notbas og eiendomsbesitter».

Han bodde på gården Mebostad, og overtok i 1903 også gården Stuanes etter faren Jacob H. Stuenæs – som også hadde vært ordfører. I ungdommen seilte han som skipper på jekta «Vega» som faren eide, og han eide to notbruk og et møllebruk. Sammen med Rasmus Lien og P.G. Jenssen startet han i 1911 Bjugn Sildoljefabrik («Bjugn Canning Co»).

Ved siden av ordførervervet hadde han andre tillitsverv i kommunen og lokalsamfunnet: Leder av byggekomiteen for Hovde husmorskole (etablert 1923), leder av skolestyret, fattigstyret, kraftlaget, forliksrådet, styremedlem i Bjugn Sparebank og Bøndenes salgslag. Han ledet også det første styret for husmorskolen.

Ved kommunevalgene i 1913 og 1916 var det flertallsvalg på én liste i Bjugn. Ved kommunestyrevalget 1919 ble det stilt lister i Bjugn, og «borgerlisten seiret i sin helhet.»
Ved stortingsvalget 1921 representerte han Norsk Landmandsforbund, Senterpartiets forløper.

Sønnene Jakob og Erling Hansen overtok gårdene Mebostad og Stuanes etter faren i 1930, og eide gårdene sammen. Erling Hansen ble senere NS-oppnevnt ordfører i Bjugn 1941-45.

## Referanser
Münsingen (Württemberg)

**Münsingen** er en by i Landkreis Reutlingen i delstaten Baden-Württemberg i Tyskland. Kommunen består av delbydelene (tysk Ortsteil) Münsingen, Apfelstetten, Auingen, Bichishausen, Böttingen, Bremelau, Buttenhausen, Dottingen, Gundelfingen, Hundersingen, Magolsheim, Rietheim og Trailfingen.
## Referanser
VM i skiskyting 2025

**VM i skiskyting 2025** ble arrangert i Lenzerheide i Sveits fra 12. til 23. februar 2025. Dette var første gang verdensmesterskapet i skiskyting ble arrangert i Lenzerheide og det var andre gang et VM i skiskyting ble arrangert i Sveits, da Egg am Etzel arrangerte kvinnenes mesterskap i 1985.

Russland og Belarus var utestengt fra å delta i mesterskapet på grunn av den russiske invasjonen av Ukraina i 2022 samt den fortsatte russiske krigføringen og belarusiske støtten av denne.

## Søknadsprosess
Under den 14. IBU-kongressen var Lenzerheide og Minsk i Belarus søkere til VM i skiskyting 2025. Etter anbefaling fra IBUs Executive Board, ble Lenzerheide 14. november 2020 enstemmig tildelt mesterskapet.

## Program
:*Offisielt program.*
:''Alle tider i sentraleuropeisk tid, lokal tid i Sveits (UTC+01.00).

## Medaljevinnere
### Kvinner

### Menn

### Miks

## Medaljestatistikk
:  

## Norges tropp
Norges Skiskytterforbund tok 20. januar 2025 ut en tropp med tolv utøvere, hvorav fem kvinner og sju menn. Én av mennene, Vetle Sjåstad Christiansen, ble tatt ut som reserve. 

### Kvinner
}  || bgcolor=DCE5E5|   ||   
|-
|align=left|    ||align=left| Markane Idrettslag ||  ||  ||  ||  ||  || bgcolor=DCE5E5|   || bgcolor=FFDAB9|  
|-
|align=left|   ||align=left| Fossum Idrettsforening ||  ||  ||  ||  ||  || bgcolor=DCE5E5|   || 
|-
|align=left|   ||align=left| Vingrom Idrettslag ||  ||  ||  ||  ||  || bgcolor=DCE5E5|   || 
|-
|align=left|                     ||align=left| Simostranda Idrettslag ||  ||  ||  ||  ||  ||  || 
|}

### Menn
}  || bgcolor=F7F6A8|   ||  || bgcolor=DCE5E5|   || bgcolor=F7F6A8|   || bgcolor=FFDAB9|  
|-
|align=left|                ||align=left| Bærums Skiklub ||  ||  ||  ||  ||  || bgcolor=F7F6A8|   || bgcolor=F7F6A8|  
|-
|align=left|             ||align=left| Bærums Skiklub ||  ||  ||  ||  ||  || bgcolor=F7F6A8|   || bgcolor=DCE5E5|  
|-
|align=left|                       ||align=left| Markane Idrettslag ||  ||  ||  ||  ||  || bgcolor=F7F6A8|   || 
|-
|align=left|                   ||align=left| Søndre Ål Sportsklubb ||  ||  ||  ||  ||  ||  || 
|-
|align=left|                    ||align=left| Birkenes Idrettslag ||  ||  ||  ||  ||  ||  || 
|-
|align=left|      ||align=left| Geilo Idrettslag ||align=center colspan=7 
|}

## Referanser


## Eksterne lenker
* Offisielle resultater hos biatlonworld.com (IBU)
* Lenzerheide2025.ch
VM i skiskyting 2024

**VM i skiskyting 2024** ble arrangert i Nové Město na Moravě i Tsjekkia fra 7. til 18. februar 2024. Dette var andre gang Nové Město arrangerte verdensmesterskapet i skiskyting, første gang var i 2013.

Det ble konkurrert i tolv øvelser, av disse var det fire lagøvelser. Frankrike ble mestvinnende nasjon med 13 av 36 medaljer, mens Norge vant tolv medaljer. Mesterskapets mestvinnende utøver var Johannes Thingnes Bø med sju medaljer, hvorav tre gull, tre sølv og én bronse. Julia Simon og Justine Braisaz-Bouchet ble de mestvinnende kvinnene med fem medaljer hver.

Russland og Belarus var utestengt fra å delta i mesterskapet på grunn av den russiske invasjonen av Ukraina i 2022 samt den fortsatte russiske krigføringen og belarusiske støtten av denne.

## Søknadsprosess
Nové Město na Moravě var den eneste søkeren til VM i skiskyting 2024 og ble 14. november 2020, under den 14. IBU-kongressen, enstemmig tildelt mesterskapet.

## Program

:*Offisielt program.*
:''Alle tider er i sentraleuropeisk tid, lokal tid i Tsjekkia (UTC+01.00).

## Medaljevinnere
### Kvinner

### Menn

### Miks

## Medaljestatistikk
:  

### Beste nasjon

### Beste utøver

## Norges tropp
Norges Skiskytterforbund tok 22. januar 2024 ut en tropp med ti utøvere, hvorav fire kvinner og seks menn. Én kvinne til skulle tas ut etter EM i skiskyting 2024 i Osrblie og 29. januar fikk Ida Lien den siste ledige plassen, slik at troppen ble på totalt elleve utøvere.

### Kvinner
}  ||  ||  ||  || bgcolor=FFDAB9|   ||  || 
|-
|align=left|  ||align=left| Vingrom Idrettslag     || bgcolor=DCE5E5|   ||  ||  ||  ||  ||  || 
|-
|align=left|              ||align=left| Dombås Idrettslag      ||  ||  ||  ||  ||  ||  || 
|-
|align=left|                    ||align=left| Simostranda Idrettslag ||  ||  ||  ||  ||  ||  || 
|-
|align=left|          ||align=left| Steinkjer Skiklubb     ||  ||  ||  ||  ||  ||  || 
|}

### Menn
}  ||bgcolor=DCE5E5|   || bgcolor=F7F6A8|   || bgcolor=F7F6A8|    || bgcolor=FFDAB9|   || bgcolor=DCE5E5|   || bgcolor=F7F6A8|  
|-
|align=left|         ||align=left| Bærums Skiklub     ||  || bgcolor=F7F6A8|   || bgcolor=DCE5E5|   ||  ||  || bgcolor=DCE5E5|   || 
|-
|align=left|                  ||align=left| Markane Idrettslag || bgcolor=DCE5E5|   ||  ||  || bgcolor=DCE5E5|   ||  || bgcolor=DCE5E5|   || 
|-
|align=left|  ||align=left| Geilo Idrettslag   ||  || bgcolor=FFDAB9|   || bgcolor=FFDAB9|   ||  ||  || bgcolor=DCE5E5|   || 
|-
|align=left|      ||align=left| Fet Skiklubb       ||  ||  ||  ||  ||  ||  || 
|-
|align=left|            ||align=left| Bærums Skiklub     ||  ||  ||  ||  ||  ||  || 
|}

## Se også
* Junior-VM i skiskyting 2024
* Junior-EM i skiskyting 2024
* EM i skiskyting 2024

## Referanser


## Eksterne lenker
* 
* Nové Město 2024 hos biathlonworld.com
* Biathlon World Championships – Men hos firstskisport.com
* Biathlon World Championships – Women hos firstskisport.com
* Resultatdatabase hos realbiathlon.com
På jakt etter en synder

***In Search of a Sinner*** er en amerikansk stumfilm-komedie fra 1920, regissert av David Kirkland og med Constance Talmadge i hovedrollen. Filmen er basert på et skuespill fra ca 1910 av Charlotte Thompson.

## Handling
Georgiana Chadbourne er gift med en snill, men kjedelig, mann. Etter at ektemannen dør, bestemmer hun seg for å finne seg en langt mer spennende romanse. Men et tilfelle av feil identitet forstyrrer snart planene hennes.

## Skuespillere
* Constance Talmadge som Georgianna Chadbourne
* Rockliffe Fellowes som Jack Garrison
* Corliss Giles som Jeffrey
* William Roselle som Sam
* Marjorie Milton som Helen
* Evelyn Carter Carrington som Katie
* Lillian Worth som Valeska
* Arnold Lucy som Henry
* Slim Whitaker som Roue
* Ned Sparks som Waiter
* William Boshell som Policeman

## Referanser


## Eksterne lenker

* 

*
In the Heart of a Fool

***In the Heart of a Fool*** er en amerikansk drama-stumfilm fra 1920, regissert av Allan Dwan. Filmen er basert på en roman fra 1918 av William Allen White.

## Handling

Laura Nesbit, datter av gamle Dr. Nesbit planlegger å gifte seg med Grant Adams, redaktøren for den lokale avisen. Men hun flørter med den uetiske advokaten Tom VanDorn, i håp om å vekke kjæresten sin misunnelse. Grant blir deretter dratt inn i en affære med Margaret Muller, som han allerede har et uekte barn sammen med. Laura gifter seg deretter med VanDorn, og Margaret gifter seg med advokaten Henry Fenn. Men historien gjentar seg når Lauras ektemann senere blir forelsket i Margaret, noe som ødelegger begge ekteskapene deres.

I mellomtiden har Grant gitt opp avisen sin, for å heller begynne som arbeidsleder ved en større gruve. Etter at han blir skadet i en eksplosjon, blir Grant tatt med til Nesbit-hjemmet, hvor Lauras omsorg gjenoppretter helsen hans. Når Grants lille sønn blir skutt og drept under en streik, blir han så overfylt av sorg at han tilstår guttens virkelige opphav til Laura. Hun tilgir fortiden hans, og de begynner et nytt liv sammen.

## Skuespillere
* Mary Thurman som Laura Nesbit
* James Kirkwood som Grant Adams
* Anna Q. Nilsson som Margaret Muller
* Philo McCullough som Tom VanDorn
* Ward Crane som Henry Fenn
* John Burton som Dr. Harvey Nesbit
* Margaret Campbell som Mrs. Nesbit
* Percy Challenger som Daniel Sands
* Arthur Hoyt som Mortie Sands
* Harold Miller
* Claire Windsor

## Referanser


## Eksterne lenker

* 

*
In Walked Mary

***In Walked Mary*** er en amerikansk drama-stumfilm fra 1920, regissert av George Archainbaud. Filmen er basert på et skuespill av Oliver D. Bailey.

## Handling
Dick Allison kommer Mary Ann Hubbard til hjelp, en ung fordrevet kvinne i Sørstatene, og de to blir snart nære venner. Men Dick velger å flytte til New York, og Mary befinner seg snart i store økonomiske problemer. Hun bestemmer seg for å igjen spørre Dick om hjelp, og reiser til New York for å møte ham.

Men hun kommer frem samme kveld som Dick skal arrangere utdrikningslag, og Mary oppdager snart noe om Dicks forlovede - Betsy Caldwell - som Dick ikke er klar over.

## Skuespillere
* June Caprice som Mary Ann Hubbard
* Thomas Carrigan som Dick Allison
* Stanley Walpole som Wilbur Darcey
* Vivienne Osborne som Betsy Caldwell
* Frances Miller som Mammy

## Referanser


## Eksterne lenker
*
The Inferior Sex

***The Inferior Sex*** er en amerikansk drama-stumfilm fra 1920, regissert av Joseph Henabery og med Mildred Harris Chaplin i hovedrollen. Filmen er basert på et skuespill fra 1910 av Frank Slayton.

## Handling
Når bryllupsreisen deres er over, flytter Knox Randall oppmerksomheten fra sin kone Ailsa og til virksomheten hans. Ailsa føler seg snart forsømt, og aksepterer svigerinnen Clarissas råd om at litt misunnelse kan vekke ektemannens interesse igjen. I en harmløs flørt med ungkaren Porter Maddox, oppdager Ailsa at Clarissa har forelsket seg vanvittig i Maddox - som bare bruker henne til å samle konfidensiell informasjon fra Wall Street.

Når Ailsa overhører Clarissa legge planer om å stikke av sammen med Maddox, og hun skynder seg å redde svigerinnen. Sladder begynner også å gå i omgangskretsen deres om Ailsa virkelig har vært utro mot ektemannen sin.

## Skuespillere
* Mildred Harris Chaplin som Allisa Randall
* Milton Sills som Knox Randall
* Mary Alden som Clarissa Mott-Smith
* John Steppling som George Mott / Smith
* Bertram Grassby som Porter Maddox
* James O. Barrows som Andy Drake

## Referanser


## Eksterne lenker
*
Das Martyrium

***Das Martyrium*** er en tysk drama-stumfilm fra 1920, regissert av Paul L. Stein.

## Handling
Den attraktive gjestgiverens datter Giuletta gifter seg med Marchese de Montebello. Ved slottet hans møter hun igjen Luigi Paoli, som hun en gang hadde en flyktig affære med og som nå er i Marchesens tjeneste som hans sekretær. Paoli skremmer Giuletta, og planlegger å myrde Marchese for å få tak i alle verdiene hans. I mellomtiden blir Enrico, Marcheserens unge nevø, forelsket i Giuletta og erklærer sin kjærlighet til henne. Men Luigi sørger for at sjefen hans, Marchese, får vite alt og innrømmer også overfor ham at Luigi også en gang hadde en affære med Giuletta.

Men en dag får Marchese et hjerteinfarkt, og dør. I sitt testamente har han bestemt at Giuletta aldri skal gifte seg igjen, og må bo ved sitt sparsommelige soverom til hun dør. Der må hun se på det malte ansiktet til ektemannen sin på hver eneste vegg. Den brutale Paoli, som var testamentets eksekutør og som utøver en demonisk innflytelse over Giuletta, tvinger henne til å gå med på disse umenneskelige forholdene. Giuletta blir etter hvert sinnssyk under disse forholdene, og i denne tilstanden kveler hun Paoli.

## Skuespillere
* Ernst Hofmann som Verliebter Neffe
* Hans Kuhnert som Silvio de Montebello
* Frieda Lemke som Lisa
* Pola Negri som Gattin
* Hermann Pfanz som Giovanni Basso
* Ernst Stahl-Nachbaur som Luigi Paoli
* Eduard von Winterstein

## Referanser


## Eksterne lenker
*